Na temelju članka 26 . Statuta Zavoda za javno zdravstvo Varaždinske županije, Plana specijalizacija za 2021/2022. godinu odobrenog od Ministarstva zdravstva, članka 8. Pravilnika o specijalističkom usavršavanju doktora medicine (NN 65/22)) i odredbi Pravilnika o mjerilima za prijam specijalizanata (NN 83/15, 100/18), ravnatelj Zavoda za javno zdravstvo raspisuje

**N A T J E Č A J**

za prijam u radni odnos na neodređeno vrijeme,

 radi upućivanja na specijalističko usavršavanje

Raspisuje se natječaj za prijam u radni odnos na neodređeno vrijeme radi upućivanja na specijalizaciju iz:

* Školske i adolescentne medicine -1 izvršitelj (m/ž)
* Psihijatrije – 1 izvršitelj (m/ž)

Opći uvjeti koje pristupnici za odobrenje specijalizacije moraju ispunjavati su:

* zdravstveni radnik sa završenim integriranim preddiplomskim i diplomskim studijem

zdravstvenog usmjerenja – doktor medicine

* odobrenje za samostalan rad
* aktivno znanje jednog stranog jezika

Pristupnici su obvezni molbi priložiti izvornike ili preslike slijedećih dokumenata:

1. Diplomu o završenom obrazovanju
2. Uvjerenje o položenom državnom ispitu
3. Odobrenje za samostalan rad
4. Dokaze o aktivnom znanju jednog stranog jezika
5. Domovnicu
6. Životopis

U svrhu utvrđivanja redoslijeda pristupnika za prijam u radni odnos i odobravanje specijalizacije, pristupnik je dužan priložiti i slijedeće dokaze:

1. Preslik potvrde o općem prosjeku ocjena tijekom studija te duljini trajanja studija
2. Preslik prijepisa položenih ispita na studiju
3. Preslik nagrada za vrijeme studija
4. Preslik potvrde o statusu poslijediplomskog doktorskog studija
5. Popis objavljenih radova i kopije radova
6. Preslik ugovora o radu ako je pristupnik radio u primarnoj zdravstvenoj zaštiti

Sukladno čl. 13. Zakona o ravnopravnosti spolova na natječaj se mogu javiti osobe oba spola.

Nakon završene specijalizacije specijalizant ima obvezu rada u Zavodu za javno zdravstvo Varaždinske županije u trajanju jednakom vremenu trajanja specijalizacije.

Bodovanje i razgovor obavlja se samo za one pristupnike koji su podnijeli potpunu dokumentaciju o ispunjavanju općih uvjeta iz natječaja u roku od 30 dana od dana isteka roka za prijavu na natječaj.

Pristupnicima će poziv za razgovor biti upućen putem elektroničke pošte, pa je stoga u prijavi potrebno navesti e-mail adresu.

Nepotpune i nepravodobne prijave neće se razmatrati niti će podnositelji nepotpunih prijava biti pozvani na dopunu prijave.

Prijavom na natječaj dajete privolu za obradu vaših osobnih podataka u svrhu provođenja postupka izbora specijalizanta za prijem u radni odnos na neodređeno vrijeme radi upućivanja na specijalističko usavršavanje, a u skladu s odredbama Opće uredbe o zaštiti podataka (EU) 2016/679.

Odabir kandidata vrši se sukladno kriterijima utvrđenim Pravilnikom o mjerilima za prijam specijalizanata (NN 83/15).

Odluke o izboru specijalizanata bit će objavljene na oglasnoj ploči i na internetskoj stranici Zavoda ([www.](http://www.)zzjzzv.hr) najkasnije u roku od 15 dana od dana razgovora pristupnika s Povjerenstvom.

Pristupnik koji se poziva na pravo prednosti pri zapošljavanju prema posebnim zakonima, dužan je u prijavi na natječaj, pozvati se na to pravo, te je dužan osim dokaza o ispunjavanju traženih uvjeta uz prijavu priložiti i svu propisanu dokumentaciju, te ima prednost u odnosu na ostale kandidate samo pod jednakim uvjetima.

 Pristupnik koji se poziva na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN 121/17) dužan je uz prijavu dostaviti sve dokaze iz čl. 103. navedenog zakona. Dokazi potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja RH, poveznica: https//branitelji.gov.hr/zaposljavanje-843/843.

Prijave na natječaj dostavljaju se u roku od 15 dana od dana objave ovog natječaja, u zatvorenoj kuverti, s naznakom „Prijava na natječaj za specijalizaciju iz \_\_\_\_\_\_\_\_\_“, na adresu: Zavod za javno zdravstvo Varaždinske županije, 42000 Varaždin, Meštrovićeva 1/11.

 Zavod za javno zdravstvo Varaždinske županije